विम्बलडन : सानिया-बोपन्ना क्वार्टर फाइनल में पहुंचे  
सानिया मिर्जा और रोहन बोपन्ना की भारतीय जोड़ी विम्बलडन-2011 के मिश्रित युगल मुकाबलों के क्वार्टर फाइनल में पहुंच गई है।
सानिया मिर्जा और रोहन बोपन्ना की भारतीय जोड़ी विम्बलडन-2011 के मिश्रित युगल मुकाबलों के क्वार्टर फाइनल में पहुंच गई है।  इस छठी वरीयता प्राप्त जोड़ी ने गुरुवार को खेले गए तीसरे दौर के मुकाबले में चेक गणराज्य के मार्टिन डैम और आर वेराकोवा की जोड़ी को 6-3, 6-0 से पराजित किया।  अगले दौर में सानिया और बोपन्ना की भिड़ंत इजरायल के एंडी रैम और अमेरिका की मेघान श्वागनेसी तथा आस्ट्रेलिया के पॉल हेनले और चीनी ताइपे की सु वेई हसेई के बीच होने वाले मुकाबले के विजेता से होगी।  सानिया के लिए यह दोहरी सफलता है। एकल में अपनी चुनौती खत्म होने के बाद सानिया ने शानदार खेल दिखाते हुए अपनी रूसी जोड़ीदार एलेना वेसनीना के साथ महिलाओं के युगल मुकाबलों के सेमीफाइनल में भी जगह बना ली है।